CELEX: 32013R0398
Language: lv
Date: 2013-04-30 00:00:00
Title: Komisijas Īstenošanas regula (ES) Nr. 398/2013 ( 2013. gada 30. aprīlis ), ar kuru groza Regulu (EK) Nr. 883/2006, ar ko nosaka piemērošanas kārtību Padomes Regulai (EK) Nr. 1290/2005 attiecībā uz maksājumu aģentūru uzskaiti, izdevumu un ieņēmumu deklarācijām un izdevumu atmaksājumu nosacījumiem saistībā ar ELGF un ELFLA

1.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 120/9
            
         KOMISIJAS ĪSTENOŠANAS REGULA (ES) Nr. 398/2013
   (2013. gada 30. aprīlis),
   ar kuru groza Regulu (EK) Nr. 883/2006, ar ko nosaka piemērošanas kārtību Padomes Regulai (EK) Nr. 1290/2005 attiecībā uz maksājumu aģentūru uzskaiti, izdevumu un ieņēmumu deklarācijām un izdevumu atmaksājumu nosacījumiem saistībā ar ELGF un ELFLA
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 42. pantu,
   tā kā:
   
               (1)
            
            
               Komisijas Regulā (EK) Nr. 883/2006 (2) ir paredzēti īpaši noteikumi un prasības, citstarp, attiecībā uz to, kā maksājumu aģentūras nodrošina uzskaiti un izdevumu un ieņēmumu deklarācijas un kā Komisija atmaksā izdevumus saskaņā ar Regulu (EK) Nr. 1290/2005.
            
         
               (2)
            
            
               Regulas (EK) Nr. 1290/2005 26. panta 5. punktā ir noteikts, ka Komisija veic starpposma maksājumus ne vēlāk kā 45 dienas pēc tādas izdevumu deklarācijas reģistrēšanas, kura atbilst visām minētā panta 3. punktā paredzētajām prasībām.
            
         
               (3)
            
            
               Atbilstīgi Regulas (EK) Nr. 883/2006 16. panta 4. punktam Komisija var līdz nākamā perioda izdevumu deklarēšanai atlikt Regulas (EK) Nr. 1290/2005 26. panta 5. punktā paredzēto maksājuma termiņu attiecībā uz visu summu vai summas daļu, kas prasīta maksājuma pieteikumā, gadījumā, kad Komisija lūdz dalībvalstij sniegt papildu informāciju it īpaši saistībā ar izdevumu deklarācijā konstatētajām nesaskaņām, interpretācijas atšķirībām vai pretrunām.
            
         
               (4)
            
            
               Lai nodrošinātu to, ka Savienības līdzekļi tiek izmantoti saskaņā ar piemērojamiem noteikumiem, 59. panta 6. punktā Eiropas Parlamenta un Padomes 2012. gada 25. oktobra Regulā (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3), ir paredzēts, ka Komisija pārtrauc maksājumu termiņus vai aptur maksājumus saskaņā ar nozares noteikumos paredzētajām prasībām.
            
         
               (5)
            
            
               Atbilstīgi Regulas (EK) Nr. 1290/2005 9. panta 2. punktam Komisija pārbauda, vai dalībvalstīs pastāv un pareizi darbojas vadības un kontroles sistēmas, un samazina vai pārtrauc starpposma maksājumus, it īpaši ja minētās sistēmas nedarbojas pareizi. Turklāt atbilstīgi minētās regulas 27. un 27.a pantam Komisija samazina vai pārtrauc starpposma maksājumus, ja dalībvalsts Komisijai nesniedz pietiekamu papildu informāciju, kura tai tikusi pieprasīta.
            
         
               (6)
            
            
               Lai aizsargātu Savienības finanšu intereses attiecībā uz Eiropas Lauksaimniecības garantiju fondu un Eiropas Lauksaimniecības fondu lauku attīstībai, būtu lietderīgi palielināt to gadījumu skaitu, kuri noteikti Regulas (EK) Nr. 883/2006 16. panta 4. punktā un kuros starpposma maksājumu termiņu var pārtraukt, ar mērķi noteikumos iekļaut gadījumus, kuros Komisijai sniegtā informācija norāda uz iespējamiem pārkāpumiem saistībā ar maksājuma pieteikumu vai nepilnībām dalībvalsts vadības un kontroles sistēmas darbībā.
            
         
               (7)
            
            
               Tāpēc attiecīgi būtu jāgroza Regula (EK) Nr. 883/2006.
            
         
               (8)
            
            
               Lauksaimniecības fondu komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Regulas (EK) Nr. 883/2006 16. panta 4. punktu aizstāj ar šādu:
   
      “4.   Gadījumos, kad papildu pārbaudes ir vajadzīgas tādēļ, ka attiecībā uz kādu atsauces perioda izdevumu deklarāciju tiek konstatētas nesaskaņas, interpretācijas atšķirības vai pretrunas, kuras izriet it īpaši no Regulā (EK) Nr. 1698/2005 un tās piemērošanas noteikumos prasītās informācijas nesniegšanas, vai arī gadījumos, kad papildu pārbaudes ir vajadzīgas, ņemot vērā pierādījumus par tādu pārkāpumu izdevumu deklarācijā norādītajos izdevumos, kuram ir būtiskas finansiālas sekas, vai pierādījumus par nepilnībām lauku attīstības vadības un kontroles sistēmas darbībā, attiecīgā dalībvalsts pēc Komisijas pieprasījuma sniedz papildu informācija minētajā lūgumā norādītajā termiņā, kas ir atkarīgs no attiecīgās problēmas nopietnības. Šo papildu informāciju sniedz, izmantojot drošu informācijas apmaiņas sistēmu, kas minēta šīs regulas 15. panta otrajā daļā.
      Regulas (EK) Nr. 1290/2005 26. panta 5. punktā paredzētais maksājuma termiņš var tikt atlikts visai summai vai summas daļai, kas prasīta maksājuma pieteikumā, sākot ar informācijas pieteikuma nodošanas datumu līdz prasītās informācijas saņemšanai, bet ne vēlāk kā līdz nākamā perioda izdevumu deklarēšanai.
      Ja papildu informācijas pieprasījumā noteiktajā termiņā attiecīgā dalībvalsts nesniedz atbildi uz minēto pieprasījumu vai ja saņemto atbildi uzskata par nepietiekamu vai tādu, kas liek secināt, ka nav ievēroti piemērojamie noteikumi vai Kopienas finanšu līdzekļi ir nepareizi izmantoti, Komisija var uz laiku apturēt vai samazināt maksājumus saskaņā ar Regulas (EK) Nr. 1290/2005 27. panta 3. punktu.”
   
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 30. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 209, 11.8.2005., 1. lpp.
   
      (2)  OV L 171, 23.6.2006., 1. lpp.
   
      (3)  OV L 298, 26.10.2012., 1. lpp.